**Kúpna zmluva č.**

uzatvorená v zmysle paragrafu 409 a nasl. Obchodného zákonníka medzi

zmluvnými stranami:

**Názov spoločnosti:**

|  |  |
| --- | --- |
| so sídlom: |  |
| zastúpená: |  |
| bankové spojenie: |  |
| IČO: |  |
| DIČ: |  |

zapísaná v obchodnom registri:

ďalej len „predávajúci“

a

**Názov spoločnosti: ORAGRO-V, s.r.o.**

|  |  |
| --- | --- |
| so sídlom: | Ťapešovo 168 029 51 Ťapešovo |
| zastúpená: | Mgr. Matúš Závodný, konateľ |
| IČO: | 31734766 |
| DIČ: | SK2020489152 |
| registrácia: | Obchodný register Okresného súdu Žilina, oddiel: Sro, vložka č. 59118/L |
| číslo účtu: | IBAN: SK1511000000002620027852 |
| kontaktný telefón: | +421 910 140 315 |
| kontaktný email: | matuszavodny@gmail.com |

ďalej len „kupujúci“

**I. Predmet zmluvy**

1.1.   Predávajúci sa zaväzuje dodať kupujúcemu tovar:​

Rozmetadlo priemyselných hnojív

(podrobná špecifikácia stroja je uvedená v prílohe č. 1 tejto zmluvy), ďalej len „predmet kúpy“ či „tovar“.

1.2.  Kupujúci sa zaväzuje zaplatiť za dodaný predmet kúpy cenu podľa bodu II. tejto zmluvy.

**II. Kúpna cena a platobné podmienky**

2.1.  Cena predmetu kúpy je určená dohodou zmluvných strán v súlade so zákonom č. 18/1996 Z. z. o cenách, pričom základom ceny je cena stanovená  výrobcom.

|  |  |  |
| --- | --- | --- |
| Cena bez DPH: | ................ | EUR |
| DPH 20%: | ............ | EUR |
| Celková cena: | ................... | EUR |

2.2.  Kupujúci zaplatí kúpnu cenu bezhotovostným bankovým prevodom na účet predávajúceho na základe riadne vystavenej faktúry predávajúcim so splatnosťou 30 dní.​

2.3.  V prípade úhrady kúpnej ceny prostredníctvom leasingovej spoločnosti bude preukazovaný predpoklad uhradenia kúpnej ceny predložením akceptovateľnej leasingovej zmluvy. Predávajúci má právo odmietnuť výber leasingovej spoločnosti. V prípade úhrady prostredníctvom leasingovej spoločnosti slúži táto kúpna zmluva ako vzor pre kúpnu zmluvu s leasingovou spoločnosťou. Zmluvné strany sa dohodli, že uzavretie kúpnej zmluvy s leasingovou spoločnosťou je rozväzujúca podmienka tejto kúpnej zmluvy s výnimkou všetkých ustanovení o zmluvných pokutách, ktoré medzi stranami ostávajú v platnosti.

**III. Doba plnenia**

3.1.  Doba plnenia je do **konca marca 2024.**

3.2.  Predmet kúpy bude kupujúcemu dodaný podľa dodacích pokynov výrobcu. Termín doby plnenia je záväzný až po spätnom písomnom potvrdení výrobcom.

**IV. Miesto a spôsob plnenia**

4.1.  Miestom dodania je: sídlo kupujúceho. Kupujúci berie na vedomie, že vyššie uvedený termín je predbežný a môže byť s ohľadom na kapacitné možnosti výrobcu zmenený. Táto zmena termínu musí byt kupujúcemu oznámená, inak sa predávajúci dostáva do omeškania.

Dopravu zaistí predávajúci.

**V. Nadobudnutie vlastníckeho práva a nebezpečenstvo škody na tovare**

5.1.  Nebezpečenstvo škody na tovare prechádza na kupujúceho v čase, keď prevezme tovar od predávajúceho alebo inej poverenej osoby v mieste plnenia, alebo ak tak neurobí včas, v čase, keď mu predávajúci umožní nakladať s tovarom a kupujúci poruší zmluvu tým, že tovar neprevezme.

5.2.  Zmluvné strany sa dohodli, že ​vlastnícke právo k predmetu kúpy prechádza na kupujúceho až po zaplatení kúpnej ceny. Kupujúci vyhlasuje, že si je vedomý skutočnosti, že do úplného zaplatenia kúpnej ceny nie je oprávnený previesť vlastnícke právo k predmetu kúpy na tretiu osobu, ani predmet kúpy zaťažiť právom inej osoby, ani dať do nájmu tretej osobe bez písomného súhlasu predávajúceho. V prípade nedodržania tohto ustanovenia kupujúcim alebo jeho zamestnancom, je povinný predávajúcemu nahradiť z toho vzniknutú škodu a rovnako by také jednanie mohlo byť kvalifikované ako trestno-právne.

**VI. Zodpovednosť za vady a záruka za akosť**

6.1. Kupujúci je povinný vady tovaru písomne oznámiť predávajúcemu bez zbytočného odkladu. V správe predávajúcemu o vadách musí kupujúci vady opísať, prípadne uviesť ako sa vady prejavujú a aký nárok z vád uplatňuje.

Predávajúci poskytuje na tovar záruku na akosť dodaného tovaru v trvaní ..... mesiacov odo dňa podpísania preberacieho protokolu v rozsahu a za podmienok stanovených výrobcom stroja.

6.2. Pri pravidelnej údržbe si kupujúci hradí dopravu, servisnú prácu a použitý materiál. Počas plynutia záruky je kupujúci  povinný vykonávať záručnú ale aj pravidelnú údržbu výlučne v servisnej sieti predávajúceho. V prípade nedodržania podmienok záruka zaniká.

​6.3. Pre uznanie nároku z titulu poskytnutej záruky je rozhodujúce potvrdenie výrobcu o uznaní záruky.

​6.4. Predávajúci nezodpovedá za vady spôsobené vonkajšími udalosťami, ktoré nespôsobil predávajúci. Záruka na akosť sa nevzťahuje na zhoršenie vlastností tovaru alebo jeho poškodenie spôsobené neodborným zaobchádzaním s tovarom, zásahom do tovaru bez súčinnosti predávajúceho alebo nedodržiavanie pokynov na užívanie a starostlivosť o tovar uvedených v dokladoch, ktoré predávajúci odovzdal kupujúcemu. Zo záruky sú vylúčené opotrebiteľné časti tovaru.

​6.5. Záručný a pozáručný servis bude vykonávaný len pod podmienkou riadneho plnenia platobných podmienok stanovených v kúpnej zmluve. Kupujúci je povinný znášať obmedzenia nevyhnutne spojené s vykonávaním bežného záručného servisu.​​

​6.6. Ustanovenie § 430 tretia veta zákona č. 513/1991 Zb., Obchodného zákonníka sa neuplatní. Zmluvné strany sa výslovne dohodli, že záručná doba plynie aj počas doby, po ktorú kupujúci nemôže užívať tovar pre jeho vady, za ktoré zodpovedá kupujúci.

**VII.  Zmluvné pokuty**

7.1. Kupujúci sa zaväzuje, že ak bezdôvodne odmietne objednané plnenie, uhradí predávajúcemu zmluvnú pokutu vo výške 10 % kúpnej ceny v EUR z kúpnej ceny neodobratého predmetu kúpy.

7.2.  V prípade omeškania so zaplatením kúpnej ceny dlhšieho ako 30 dní po uplynutí lehoty splatnosti je predávajúci oprávnený od tejto zmluvy odstúpiť a požadovať od kupujúceho zaplatenie zmluvnej pokuty vo výške 10 % kúpnej ceny v EUR z kúpnej ceny neodobratého predmetu kúpy.

7.3. Zmluvné strany sa dohodli, že v prípade oneskorenej platby kupujúci hradí predávajúcemu úrok z omeškania vo výške 0,05 % z dlžnej sumy za každý aj začatý deň omeškania.

7.4.  Na povinnosť zaplatiť zmluvnú pokutu nemá vplyv skutočnosť, že porušenie povinnosti nebolo zavinené kupujúcim. Zmluvná strana je oprávnená (okrem zmluvnej pokuty) požadovať v plnej výške náhradu škody spôsobnej porušením povinnosti, na ktorú sa vzťahuje zmluvná pokuta.

7.5 Zmluvné strany sa dohodli, že v prípade omeškania dodania predmetu zákazky je predávajúci povinný zaplatiť zmluvnú pokutu vo výške 0,05% z obstarávacej sumy a to za každý deň omeškania.

**VIII. Záverečné ustanovenia**

8.1. Všetky písomnosti podľa tejto zmluvy sa zasielajú na adresy uvedené v záhlaví tejto zmluvy.

8.2. V pochybnostiach sa má za to, že zásielka je doručená do 5tich dní od jej preukázateľného odovzdania k poštovej preprave.

8.3. Túto zmluvu je možné zmeniť alebo zrušiť len obojstranným písomným prejavom oboch zmluvných strán, formou dodatku k tejto zmluve.

8.4.  Zmluva nadobúda platnosť a účinnosť dňom podpisu oboch zmluvných strán.

8.5. Zmluva je vyhotovená v 2 vyhotoveniach, z ktorých kupujúci aj predávajúci obdržia každý po 1 vyhotovení.

8.6. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a  dodávateľ je povinný poskytnúť súčinnosť v plnej miere.

Za predávajúceho Za kupujúceho

V .............., dňa......................... V .............., dňa.........................

............................................ ...................................................

Meno a priezvisko predávajúceho Meno a priezvisko kupujúceho